ሌላው ደግሞ እሴትን የሚጨምሩ (Value Add) ፋብሪካዎችና ማቀናበሪያዎች በሀገራችን በብዛት አለመኖር ሲሆን የዛ አይነት ተቋማት ቢኖሩ ከሀገር ውስጥ ግብአቶችን ወይንም ከውጪ ጥሬ እቃን በማስገባት በቀላሉ እዚህ እሴትን በመጨመር የመጨረሻ ምርት አድርጎ በማውጣት ከውጪ ለማስገባት የሚወጣውን የውጭ ምንዛሪ ማስቀረት ብቻ ሳይሆን የስራ እድሎችንም መፍጠር ያስችላል ። በኢንዱስትሪ ያደጉት ሀገራት ብዙም በጥሬው እንዳለ እሚልኩት ነገር የለም ማለት ይቻላል ፣ በርካታ ግብርና ምርቶችን አምራቾች ቢሆኑም አብዛኛውን እንዳለ ወደ ውጪ አይልኩትም ፣ ለእርዳታ ከሚልኩት ከስንዴ ፣ ከበቆሎ ከመሳሰለው በስተቀር ፣ የተቀረውን በሙሉ እዛው በሀገራቸው ውስጥ አቀናብረው ፣ እሴት ጨምረው ነው ወደ ውጪ እሚልኩት ።
